Verkeersligte opgegradeer vir beter beheer oor verkeersvloei | Go George
'n Nuwe verkeerslig by die kruising van Meade- en Cathedralstraat, tussen Laerskool Outeniqua en Holy Cross Primêr, word op Vrydag 16 Februarie 2018 in werking gestel. Die primêre doel van die omskakeling van die bestaande vier-rigting stop na 'n nuwe verkeerslig is die bydrae wat dit sal lewer tot 'n betroubare skedule vir die GO-GEORGE- busdiens.
Die nuwe verkeerslig sal bestaande verkeersopeenhoping beter versprei en sal algemene verkeer, en gevolglik ook busskedules, daarby baat. Aangesien hierdie omskakeling nie sonder enige groeipyne sal wees nie, word padgebruikers gemaan om die kruising met die nodige versigtigheid te gebruik.